Diari Oficial de la Generalitat Valenciana


Sumari del DOGV 3870, del 03-11-2000 (2000/8027)

ACORD de 27 de juliol de 2000, de la Comissió Territorial d'Urbanisme de València, relatiu a l'homologació modificativa UER-1A i UER-1B de les normes subsidiàries de Marines.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8027


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Marines
    * pla d'urbanisme

ACORD de 27 de juliol de 2000, de la Comissió Territorial d'Urbanisme de València, relatiu a l'homologació modificativa UER-1A i UER-1B de les normes subsidiàries de Marines. [2000/F8027]
  
Vist l'expedient remés per l'Ajuntament de Marines referit a l'homologació modificativa UER-1A i UER-1B de les normes subsidiàries, i de conformitat amb els següents:
  
Antecedents de fet
  
Primer. El projecte se sotmeté a informació pública pel procediment establit en l'article 48 de la Llei Reguladora de l'Activitat Urbanística. Després del pertinent període d'exposició pública, en el qual es presentaren al·legacions, el Ple de l'ajuntament, en data 27 d'abril de 2000, l'aprovà provisionalment. L'expedient complet té entrada en el registre de la Comissió Territorial d'Urbanisme de València amb data 19 de maig de 2000.
  
Segon. El projecte consta de memòria justificativa i plans d'ordenació, així com de document independent d'homologació.
  
Tercer. L'objecte de la modificació es basa en quatre punts, si bé el més destacable és el referit a la redelimitació de la unitat d'execució 1, que es pretén subdividir en la UER-1A i la UER-1B. La resta de punts consisteixen en el següent:
  
1. Es procedeix a comprovar la superfície de la unitat d'execució a resultes de la qual es passa de 18.000 metres quadrats a 18.642 metres quadrats, si bé no s'altera l'edificabilitat ni cap altre paràmetre rellevant.
  
2. Es modifica la distribució de les zones verdes.
  
3. Es corregeix la redacció de l'article 37.3.a) de les normes subsidiàries, ja que la superfície mínima de parcel·la passa a ser de 100 metres en comptes dels 150 metres previstos i la longitud mínima de façana passa a ser de 6 metres en comptes dels 10 previstos.
  
Quart. Marines té les normes subsidiàries aprovades definitivament per la Comissió Territorial d'Urbanisme en data 5 de desembre de 1995.
  
Cinqué. La Comissió Informativa de la Comissió Territorial d'Urbanisme de València, en sessió del 24 de juliol de 2000, emeté l'informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb allò que s'ha establit en l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. La documentació està completa, a l'efecte de complir allò que s'ha preceptuat en l'article 27 de la LRAU i en l'apartat II.9 de la instrucció d'homologació.
  
Tercer. Les determinacions contingudes en l'homologació s'ajusten a allò que s'ha establit en el punt II.9 de la instrucció d'homologació i es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. És necessari destacar que s'observa l'existència d'una errada material de necessària esmena en les fitxes de les unitats d'execució. En concret es tracta que el sòl residencial brut no pot coincidir amb el d'àmbit d'actuació, ja que a aquell cal detraure el referit a la zona verda adscrita.
  
No obstant això, atés que la dita errada no afecta en res les altres qüestions (edificabilitat, cessions, etc.), i que només es produeix en les fitxes i no en la resta del document, només fer-ho constar es considera suficient.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis menors de 50.000 habitants, de conformitat amb allò que s'ha disposat en l'article 39 de la LRAU, per remissió de la disposició transitòria primera, apartat 2, del citat text legal, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 de juliol de 2000, acorda:
  
Aprovar definitivament l'homologació modificativa UER-1A i UER-1B de les normes subsidiàries de Marines.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.